[{"text_idx": "#000003", "text": "Malmultas au\u0306toroj, kiuj privers\u0302as legonton per malvarma akvo;\ntamen en siaj \u201ehistoriaj notoj\u201d atentigas Ledon pri\nsenkurag\u0302igaj komentoj fare de Norbert Bartelmes koncerne la\nkvar teatraj\u0302etojn en la kolekto Virusoj: \u201eVerko ne\nsufic\u0302e literatureca, drastaj terminoj, abruptaj formuloj,"}, {"text_idx": "#000004", "text": "Verdikto sendube troa: \u201eliteratureco\u201d estas koncepto\nsubjektiva; la terminoj \u2014 miaopinie \u2014 neniel \u201edrastas\u201d tamen\njes la formuloj abruptas kaj jes senteblas fojfoje simplismo.\nAliflanke admiru la kurag\u0302on de Ledon eldoni \u201evirusojn\u201d\nverkitajn \u2014 poste forgesitajn \u2014 antau\u0306 45 jaroj. C\u0302u ne atendi\nen verkoj el sufic\u0302e junaj jaroj iom da simplismo?"}, {"text_idx": "#000005", "text": "Temas en la kolekto pri kvar \u201evirusoj\u201d, kiuj plagas la\nsocion: paranojo, viktimoj de klas-sistemo, patriotismo /\nkapitalismo, kaj ekspluatado. Pravas Ledon, dirante, ke la\ntemoj ankorau\u0306 aktualas: tamen dubindas, c\u0302u Ledon (propravoc\u0302e\n\u201enek bona aktoro, nek asidua spektanto\u201d) elektis la g\u0302ustan"}, {"text_idx": "#000006", "text": "Belaspekta, rozkolora kovrilo de 50-pag\u0302a libreto enhavas kvar teatraj\u0302ojn, tute ne rozkolorajn, lau\u0306 la enhavo. Lau\u0306vice iliaj titoloj: La paranojulo, Viktimoj, Niaj patriotoj, C\u0302e burokratejo. La titoloj anoncas la soci-politikan enhavon."}, {"text_idx": "#000007", "text": "G. Ledon verkis la teatraj\u0302ojn en 1955, do antau\u0306 45 jaroj. Per ili li entute debutis en E-literaturo kaj kiel li sincere konfesas, lia peno ne trovis favoron c\u0302e la konata SAT-aktivulo, samtempe sperta verkisto, Norbert Bartelmes, kiu g\u0302enerale dirite ne trovis la teatraj\u0302ojn maturaj. La novulo en literaturo tiukau\u0306ze rezignis pri publikigo. Felic\u0302e, kiel poste montrig\u0302is, li ne rezignis pri dau\u0306ra verkado."}, {"text_idx": "#000008", "text": "En 1999, post ric\u0302aj vivspertoj, jam kiel rekonata au\u0306toro de kelkaj valoraj socipolitikaj libroj, li revenis al c\u0302i-unua, kiu formis kvazau\u0306 radikojn de lia posta verkado. Tute prave, c\u0302ar en tiuj teatraj\u0302oj evidentig\u0302is lia granda sentemo pri sociaj aferoj, lia senkompromisemo rilate senmaskigon de kapitalismo kaj de c\u0302iuj formoj de ekspluatemo, sendepende sub kiu s\u0302ildo g\u0302i okazas."}, {"text_idx": "#000009", "text": "En La paranojulo, teatraj\u0302eto kun tri roluloj, la au\u0306toro tus\u0302as, kun bona kono de la fenomeno, nekuraceblan malsanon kia estas la paranojo. La kau\u0306zo c\u0302i-foje estas heredaj\u0302o de praavo-alkoholulo, profundigita per militaj trau\u0306moj de la heroo. Tre pozitive estas skizita lia kunulino, celanta almenau\u0306 parte fors\u0302iri sian edzon de tiu senespera stato. La drameco estas fortigita per c\u0302eesto de infano, kiu devas alkonformig\u0302i al terura situacio reganta en la familio. Au\u0306tenteco de vilag\u0302ana medio aldone konvinkas."}, {"text_idx": "#000010", "text": "En Viktimoj, ankau\u0306 por tri roluloj, la au\u0306toro akre kaj sarkasme skizas negativajn heroojn. La patrino, malsana je kancero, krom nekuracebla malsano estas viktimo de sia ekstrema egoismo. S\u0302ia filo \u2013 viktimo de konvenaj\u0302oj de sia socia klaso kaj senracia filozofiado, kaj la servistino \u2013 viktimo de ambau\u0306 kaj pli g\u0302enerale de viruso, kiu generas socion, senracian, plenan de maljusto. G\u0302uste, pere de s\u0302ia rezonado \u2013 plendo de au\u0306toro, kontestas tiun senesperigan mondon."}, {"text_idx": "#000011", "text": "La tria teatraj\u0302o titolita Niaj patriotoj prezentas personojn kun multe dirantaj nomoj: Flago, Atuto kaj Barbulo. La intrigo disvolvig\u0302as en moderna laborejo. La ulo nomita Flago montras naciismon, ec\u0302 rasismon prezentitan per ekstrema demagogio. Atuto nur... cinikan karierismon fontantan de monavido, kaj ankau\u0306 strebo regi. Ambau\u0306 prezentas du flankojn de dang\u0302era viruso, kiu rong\u0302as la socion."}, {"text_idx": "#000012", "text": "La tria, ne hazarde nomita Barbulo, sobre analizas la frenezan, maljustan soci-ordon, strebante por socio pli racia, pli amika al la homoj tutmonde. S\u0302ajnas, ke g\u0302uste kun tiu idealisto, en plej bona senco, la au\u0306toro sin pleje identigas."}, {"text_idx": "#000013", "text": "En la lasta C\u0302e la burokratejo oni renkontas: Oficiston, Proleton kaj Kapitaliston. G\u0302ia temo estas sovag\u0302a, senskrupula kapitalisma sistemo, kie blinda burokrateco plene kongruas al malhumana ekspluatemo. En g\u0302i oni ne povas kalkuli pri ajna justo. La fina monologo de la proleto direktita al la hipokrita, tute senkora burokrato vere kortus\u0302as."}, {"text_idx": "#000014", "text": "La prezentitaj personoj estas bone skizitaj kaj do konvinkaj. La samon oni povas diri ankau\u0306 pri la situacioj, en kiuj la intrigoj disvolvig\u0302as, kaj c\u0302ar ili rilatas diversajn mediojn, oni ricevas vastan spektron de la socio. Pri la konstruo de teatraj\u0302oj oni povas diri, ke la monologoj de la pozitivaj herooj estas eble tro prelegecaj, sed ja la teatraj\u0302oj traktas strikte politikajn temojn kaj la au\u0306toro celis per ili transdoni gravan socian mesag\u0302on. S\u0302ajnas, ke se li nun verkus c\u0302i-temajn teatraj\u0302ojn, ankau\u0306 la esprimoj estus kelkloke iom aliaj. Sed li decidis publikigi la verketon sens\u0302ang\u0302e, kio s\u0302ajnas al mi de la historia vidpunkto valora."}, {"text_idx": "#000017", "text": "Valoras konatig\u0302i kun la teatraj\u0302oj de li verkitaj, en priparolata volumeto. Ili fundamentis lian postan, idee konsekvencan verkadon."}, {"text_idx": "#000018", "text": "La teatraj\u0302oj pensigas kaj kortus\u0302as kaj kiel dirite bedau\u0306rinde aktualas. Ili tau\u0306gas por enscenigado. Eble pleje per modernaj formoj kiel ekz. c\u0302etablaj kaj radiaj prezentoj. Ili ne servas por amuzi la spektantojn, au\u0306skultantojn. Ilia celo estas sentigi pri aferoj esencaj por ni, homoj, c\u0302u pluraj elinter ni s\u0302atas enprofundig\u0302i en tion kio efektive okazas c\u0302irkau\u0306 ni..."}]